Unionin yleisen tuomioistuimen tuomio 3.5.2018 – Grizzly Tools v. komissio
(asia T-168/16)1
(Kuluttajien ja työntekijöiden terveyden ja turvallisuuden suojelu – Direktiivi 2006/42/EY – Suojalauseke – Kansallinen toimenpide, jolla kiellettiin painepesurin markkinoille saattaminen – Olennaiset terveys- ja turvallisuusvaatimukset – Komission päätös, jossa toimenpide todetaan perustelluksi – Perusteluvelvollisuus – Yhdenvertainen kohtelu)
Oikeudenkäyntikieli: saksa
Asianosaiset
Kantaja: Grizzly Tools GmbH & Co.KG (Großostheim, Saksa) (edustaja: asianajaja H. Fischer)
Vastaaja: Euroopan komissio (asiamiehet: aluksi G. Zavvos ja K. Petersen, sitten K. Petersen)
Oikeudenkäynnin kohde
SEUT 263 artiklaan perustuva kanne, jossa vaaditaan kumoamaan Espanjan Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä painepesurityypin markkinoille saattamisen kieltämiseksi 8.2.2016 annettu komission täytäntöönpanopäätös (EU) 2016/175 (EUVL 2016, L 33, p. 12).
Tuomiolauselma
Kanne hylätään.
Grizzly Tools GmbH & Co.KG velvoitetaan korvaamaan oikeudenkäyntikulut.
____________
1 EUVL C 270, 25.7.2016.